Badut: Sådan laver du en pompon af garn
Sådan laver du en pompon af garn
Det er let at lave de fine garn pomponer. Alt hvad du skal bruge er pap (her fra en cornflakes pakke, bagsiden af en blog er også perfekt), en saks, samt naturligvis garn. Man kan købe særlige dimser til at lave pomponer men det er helt unødvendigt.
Tegn to ens cirkler på pap. Til en stor pompon kan du bruge en lille kagetallerken, til en lille pompon er et glas velegnet.
Klip cirklerne ud. Klip et hul i midten, det behøver ikke at være pænt. Læg papstykkerne ovenpå hinanden.
Bind garnet fast om begge papstykker.
Nu er du klar til at lave pomponen. Vikel garnet rundt og rundt og rundt om papcirklen til det lægger tæt i flere lag. Det kan være en fordel at sno garn op til mindre små garnnøgler der let kan gå igennem hullet i midten af cirklen. Dette arbejde kan let laves af et større barn.
Når du har snoet masser af garn om papcirklerne klipper du garnet over i cirkelens omkreds. Pas på at alle de mange små løse tråde ikke kommer i uorden.
Bind et stykke snor hårdt omkring garnenderne ved at lade det glide ind mellem de to papcirkler.
Tag papcirklerne af. Jeg synes ikke at det er svært at få dem hele af så de kan genbruges, men hvis du ikke kan få dem af klipper du dem bare op.
Det var det hele, nu er din pompon fin og færdig.